**ОТЧЕТ НА НАСТОЯТЕЛСТВОТО**

**ЗА ДЕЙНОСТТА НА НАРОДНО ЧИТАЛИЩЕ „Светлина – 1928г.”**

**С.Скобелево,общ.Сливен за 2017г.**

УВАЖАЕМИ ДАМИ И ГОСПОДА,

 Читалищата са били и си остават огнища на българския дух и народност.Те са активна общонародна организация,извор на култура и просвета.Такава е била и остава основната цел на дейността,която развива и ще развива читалището в с.Скобелево,общ.Сливен и библиотеката към него.

 С.Скобелево има над 312 жители,които се обслужват от НЧ”Светлина – 1928г.” Същото читалище обслужва и около 50 жители на с.Бозаджии,отстоящо на 1 км. от нашето село. Читалището има 61 члена,които всяка година заплащат членския си внос.За посочения отчетен период нямаме приети нови членове,тъй като няма молби за прием на такива.

 Читалището е самоуправляваща се организация с нестопанска цел,чиято дейност се ръководи от Настоятелство и Проверителна комисия съобразявайки се с Устава на читалището и Закона за народните читалища.В работата си читалището е подпомагано от отдел „Култура и вероизповедания „ към Община Сливен,както и от ръководството на Регионална библиотека „Сава Доброплодни” – гр.Сливен.

 Читалището е пререгистрирано,съгласно измененията на Закона за народните читалища и дейността му е приведена ,съгласно тези изменения. Читалището се помещава безвъзмездно в Младежкия дом,строен през 1987г. ,който като цяло е общинска собственост , а за нуждите на читалищната библиотека са предоставени две помещения- библиотека и читалня с обща площ около 42 кв.м.Читалището за своите мероприятия ползва и настоящата зала с площ около 150 кв.м.

 Читалището се обслужва от една щатна бройка – читалищен секретар-бибилотекар,който се занимава с дейността на читалището и обслужва библиотеката и читалнята към нея.

 Въпреки недостатъчните средства от субсидии и собствени средства ,с които читалището разполага през отчетния период ,дейността му е свързана със запазване на българските традиции в областта на фолклора,честване на различните празници,свързани с живота на населението и на селото ,както и с подпомагане на учащите се на територията на читалището в тяхната самоподготовка по различните учебни дисциплини и съобразно с литературата и материалите ,с които разполага библиотеката.

 Основно през отчетния период на 2017г. дейността на читалището е свързана с работата в библиотеката и читалнята,организиране на празници и честване на празника на църквата и селото – 100 години от създаване на църквата на 08.09.-Малка Богородица .

 Библиотечния фонд е богат и с художествена и специализирана литература ,касаещи нуждите на възрастното население на територията на двете села.

 Библиотеката към читалището разполага с библиотечен фонд – налични книги ,списания ,помагала в размер на 3826 тома,от които закупени през 2017г. нови книги – 50 броя, и дарени на библиотеката книги от частни дарители – 28 бр.

 През посочения период читалищната библиотека е била абонирана целогодишно за следните издания:,в-к „Клуб 100 „,в-к „Лакомник”,списания „Вкусотии в чинии”, „Плетиво” и „Къща и градина” общо на стойност 100 лв.,като тези издания са съобразени с нуждите и интересите на жителите на селото.

 Библиотеката има 106 читатели ,от които 20 деца,които ползват библиотечния фонд целогодишно.Отделно от тях има 682 читателски посещения за четене на литературата,която не се предоставя за вкъщи.Заетия библиотечен фонд е от 953 книги.

 Библиотеката изпитва остра необходимост от подновяване на библиотечния фонд,най-вече с енциклопедична литература,която се търси през летните ваканции от децата,както и със справочна литература,от която се нуждаят възрастните читатели.

 Към настоящия момент не можем да говорим за степен на автоматизация в библиотечното обслужване,липсва компютър,постоянна интернет връзка и други такова удобства,свързани с напредване на технологиите,поради липса на средства,както и отново по същата причина не е възможно обезопасяване на сградата,където се намира библиотеката,за може вътре да има компютър и техника и да се предотвари кражбата на такава техника.

 В областта на любителското художествено творчество за съжаление не можем да се похвалим с наличие на самодейни състави,тъй като липсва желание от страна на жителите на селата за организиране на такъв,а и липсват средства за наемане на подходящ художествен ръководител за поддържане на такъв състав и такива прояви.

 Единственото,което можем да поддържаме с минимални средства от читалището и с повече средства от населението е това,което се осъществява целогодишнои е организирано от читалищния секретар е празнуването на Бабинден, Трифонзарезан,Първи март,Първа пролет, Осми март, Празника на селото и църквата– 8 септември,като тази година бе отбелязано и 100-годишнината от създаването на църквата в селото”Рождество богородично” и Коледа.Правят се и събирания и по други поводи,но когато има достатъчно желаещи от хората.

 През лятото в залата е осигурена възможност ежедневно децата и възрастните да играят тенис на маса.

 През отчетния период разчитаме единствено основно на субсидия от държавата,респективно общината и малка част собствени средства – наем на земята и чл. внос,както и на дарения на литература или средства.

 Известно е,че читалището разполага със собствена земеделска земя,която е дадена под наем за пет години – три от които са изтекли и към момента от този наем разполагаме по собствена партида в базата на Мелинвест в гр.Кермен с 8 640 кг зърно,което през 2018г. следва да продадем предвид неговата цена и възможност да получим повече средства,с които да финансираме ремонт на библиотеката,закупуване на печка и твърдо гориво за нея за зимния период,закупуване на нова литература,обезопасяване на библиотеката и евентуално закупуване на компютър за нуждите на читалището и библиотеката и ако останат средства за поддържане на интернет връзка в полза на младите и възрастните наши читатели и членове,както и на всички хора имащи нужда от такава комуникация в двете села.

 Дейността на читалището е добра за отчитания период на 2017г. и естествено е съобразена с финансовите средства , с които сме разполагали през периода.

 Настоятелство.

**ЧИТАЛИЩЕ „СВЕТЛИНА-1928” – с.СКОБЕЛЕВО,общ.СЛИВЕН**

**8871,с.Скобелево,общ.Сливен,**

 **ГОДИШЕН ПЛАН**

ЗА ДЕЙНОСТТА НА

ЧИТАЛИЩЕ „СВЕТЛИНА - 1928” – с.Скобелево,общ.Сливен

за 2017г.

 I.ОСНОВНИ ЦЕЛИ И ЗАДАЧИ:

 Продължаване на дейността,свързана със запазване на вече възстановени традиционни празници за селото и региона,които сплотяват хората,запазват традициите и народните чествания в тази насока,каквато е основната цел на читалището.Възстановяване на народни обичаи,чествания,църковни празници и обреди , характерни за селото и региона и популяризирането им основно сред децата и младите хора.Организиране на празненства.Развитие и на спорта за децата- организиране на състезания по тенис на маса,футбол и нар.топка.

 II.БИБЛИОТЕЧНА ДЕЙНОСТ: Поддържане на наличния библиотечен фонд,подновяването му и допълването му с нова и актуална за жителите на селото литература- за деца и възрастни.Абониране на читалището за списания и вестници,представляващи интерес за жителите на селото.Организиране на празник на книгата за учениците и др.

* ЗАЛОЖЕНИ СРЕДСТВА - 400 лв. за нови книги и абонамент за 2017г.
* ИЗЛОЖБА НА МАРТЕНИЦИ,изработени от деца и възрастни – 01.03.2017г.
* ПРОЖЕКЦИИ НА ФИЛМИ В ЧИТАЛИЩЕТО.

 III.ТВОРЧЕСКИ,СОЦИАЛНИ И ИНФОРМАЦИОННИ ДЕЙНОСТИ : Не разполагаме със средства за такива дейности ,за поддръжка на състави и школи.Имаме възможности и преговаряме за компютър и организиране на курсове по компютърна грамотност.

 IV.ГОДИШЕН КУЛТУРЕН КАЛЕНДАР:

* Индивидуално участие в регионални фолклорни събори на самодейци.
* Организиране и празнуване на местните празници със съответните им обичай - Бабинден,Трифон Зарезан,Първа пролет,8-ми март, Лазаровден, Деня на детето, Празника на селото и църквата на селото-„Малка Богородица” на 08.09.,Коледа,коледуване и зимните празници.
* Национални празници – Честване и изложба за 3-ти март, 24-май, 6-ти септември.

V.ОРГАНИЗАЦИОННА ДЕЙНОСТ:

 - Заседания на настоятелството – всеки месец.

 - Общи събрания – по едно отчетно-изборно и по едно извънредно при нужда за година.

 Плана е приет на Заседание на чит.настоятелство на 28.10.2016г.

 ПРЕДСЕДАТЕЛ:…………………….

 СЕКРЕТАР:……………………